jkorsvik/nowiki_second_scrape_merged huggingface dataset:
Straffedes organisasjon i Norge

SON - Straffedes Organisasjon i Norge er en interesseorganisasjon som drives for og av straffede i Norge. SON ble opprettet i 1980, og har kontorer har på adressen Hjelmsgate 5 i Oslo.. 
Organisasjonen ønsker å være alle straffedes talerør overfor justismyndighetene, Kriminalomsorgen og overfor det øvrige samfunn og hjelpeapparat. SON driver også sosiale og kulturelle tilbud og rådgivningstjeneste, og en telefontjeneste rettet mot medlemmer flere steder i landet, den såkalte «fangetelefonen». Organisasjonen engasjerer seg politisk blant annet ved å ta del i høringer initiert av Stortinget eller av Justisdepartementet. Den deltar i Fattignettverket Norge, fordi den anser at fattigdomsbekjempelse er den beste formen for kriminalitetsforebygging. 


== Referanser ==


== Eksterne lenker ==
Offisielt nettsted
American International Building

American International Building er en 290 meter høy skyskraper på nedre Manhattan i New York. Den sto ferdig i 1932, og var da New Yorks tredje høyeste bygning etter Empire State Building og Chrysler Building, en status den igjen fikk etter at tvillingtårnene i World Trade Center like ved kollapset i 2001. American International er  toppet med et karakteristisk spir, typisk for tiden den ble bygget.


== Se også ==
Liste over skyskrapere


== Eksterne lenker ==
nyc-architecture
Knud Larsen

Knud Larsen (født 1939) er en dansk arkitekt, bosatt i Oslo, Norge. Han er professor emeritus ved Institutt for byggekunst, prosjektering og forvaltning ved Norges teknisk-naturvitenskapelige universitet (NTNU).
Som ansatt på Henning Larsens tegnestue i København arbeidet han med utviklingen av Universitetssentret på Dragvoll i Trondheim, i alle faser fra konkurranseprosjekt til ferdigstilling fra 1968 til 1978.
Knud Larsen har undervist i bygningskunst ved NTNU i tiden 1978–2010.
Han har siden 1994 vært spesielt engasjert i tibetansk arkitektur og har etter et fem-årig forskningsprosjekt med feltarbeid i Tibet, sammen med arkitekt Amund Sinding-Larsen, skrevet boken The Lhasa Atlas. Traditional Tibetan Architecture and Townscape, Serindia Publications, London 2001, som i 2005 også ble utgitt i en kinesisk/tibetansk utgave.
Knud Larsen samarbeidet gjennom Nettverk for universitetssamarbeid Tibet-Norge med Tibet Universitet om bevaring av tradisjonell, tibetansk arkitektur og veggmaleri. Han ledet også hver høst et videregående kurs for NTNU-arkitektstudenter i Lhasa, Tibet.
Larsen er nestleder i styret til Stiftelsen Tronfjell Fredsuniversitet og har tegnet forprosjektet til Fredsuniversitetets bygninger på Flattron.
Han var gift med den norske keramiker Kari Christensen (født 1938, død 1997).


== Referanser ==


== Eksterne lenker ==
(no) Publikasjoner av Knud Larsen i forskningsdokumentasjonssystemet CRIStin
(no) Publikasjoner av Knud Larsen i BIBSYS
Hjemmesiden til Mt.Tron University of Peace Foundation
Hjemmesiden til Nettverk for universitetssamarbeid Tibet-Norge
Sampling

Sampling kan referere til:

Prøvetaking, innen statistikk
Sampling (signalbehandling), analyse av signaler
Sampling (musikk), bruk av opptak for å lage nye lyder
Stewart Cink

Stewart Cink (født 21. mai 1973) er en amerikansk golfspiller på PGA-touren. Han har til tider figurert blant de ti beste på verdensrankingen i golf.
Cink er født i Huntsville i Alabama og studerte ved Georgia Institute of Technology før han ble profesjonell golfspiller i 1995. Etter å ha vunnet det åpne mexicanske mesterskapet og tre turneringer på Nike-touren i 1996, fikk Cink spillerett på PGA-touren for 1997-sesongen. Han tok sin første seier allerede i den første sesongen, i Canon Greater Hartford Open. Gjennom de neste årene fortsatte han å oppnå gode resultater, blant annet med en ny seier i 2000 i MCI Classic. 2004 var Cinks hittil beste sesong, med en femteplass på tourens pengeliste og seire i MCI Heritage og WGC–NEC Invitational.
I 2009 vant han sin første major-turnering, da han slo Tom Watson i omspill i The Open på Turnberry.


== Meritter ==


=== Seire på PGA-touren ===
2009 The Open Championship
2008 Travelers Championship
2004: MCI Heritage; WGC–NEC Invitational
2000: MCI Classic
1997: Canon Greater Hartford Open


== Eksterne lenker ==
(en) Stewart Cink – PGA-touren 
(en) Stewart Cink – Japantouren 
(en) Stewart Cink – Verdensrankingen
Citigroup Center

601 Lexington Avenue, opprinnelig kalt Citicorp Center, men vanligvis omtalt under det tidligere navnet Citigroup Center, er en 279 meter og 59 etasjer høy skyskraper i New York. Den ligger i Midtown, på Manhattans østside, og er et av de mest karakteristiske innslagene i New Yorks skyline med sin 45° skrånende topp. Bygningen sto ferdig i 1977, og har 120 000 m² kontorplass.
Citigroup er pr. 2018 New Yorks fjortende høyeste bygning.


== Se også ==
Liste over skyskrapere


== Eksterne lenker ==
The Midtown Book
Emporis
Homofoni

For homofoner i lingvistikken, se Homofon.Homofoni (fra gresk homophōnía, «lik klang») er en betegnelse på en flerstemmig musikalsk satsteknikk, hvor en melodistemme fører, og en eller flere stemmer følger og danner akkorder med melodistemmen på toppen. De akkompagnerende stemmende følger alltid rytmen til melodistemmen eller tett oppmot, i motsetning til polyfoni.


== Se også ==
Monofoni
Polyfoni
Heterofoni


== Kilder ==
«Homophonic»/«Homophony», OnMusic Dictionary
Paraguays herrelandslag i fotball

Paraguays herrelandslag i fotball er det nasjonale fotballandslaget til Paraguay. Det blir administrert av Paraguays fotballforbund. Det paraguayanske fotballforbundet ble stiftet i 1906, og de ble medlem av FIFA i 1921. Paraguay har deltatt i syv VM-sluttspill, og nasjonalstadion er Defensores Del Chaco i Asunción.


== VM-resultater ==


== Nåværende tropp ==
 Paraguays tropp til VM-kvalifiseringskampen mot Colombia 6. oktober 2016 og Argentina 11. oktober 2016


=== Andre spillere ===
Spillere som nylig har vært med i landslagstroppen.


== Litteratur ==
Olsen, Egil Roger (2002): Drillos verden. Kagge Forlag AS, Oslo. ISBN 82-489-0244-7


== Referanser ==


== Eksterne lenker ==
Offisielt nettsted 
(en) Paraguay national association football team – kategori av bilder, video eller lyd på Commons 
(en) FIFAs profil om Paraguay
(en) FIFAs VM-2006 profil om Paraguay Arkivert 17. juni 2006 hos Wayback Machine.
Harry Vardon

Harry Vardon (født 9. mai 1870, død 20. mars 1937) var en britisk golfspiller.
Vardon ble født i Grouville på Jersey. Han spilte fotball på fritiden og var innstilt på å bli gartner, men ble inspirert av sin eldre bror Tom til å begynne med golf da han var i tenårene. I en alder av 20 år var profesjonell. Han ble den første profesjonelle golferen som spilte i knickers, skjorte, slips og jakke, og i løpet av få år var han golfens første superstjerne.
I 1896 tok Vardon sin første av seks seire i The Open Championship. I 1900 ble han golfsportens første internasjonale kjendis da han turnerte i USA og spilte over 80 turneringer, og avsluttet det hele med en seier i US Open Championship. Tyve år senere, 50 år gammel, kom han på annenplass i samme mesterskap.
Gjennom karrieren vant Vardon 62 golfturneringer. Han utviklet et køllegrep som bærer hans navn, Vardongrepet, og brukes av over 90 prosent av alle golfspillere i dag. I de senere årene ble han banearkitekt og tegnet mange golfbaner i Storbritannia. Etter å ha blitt rammet av tuberkulose slet han med helseproblemer i flere år, men fortsatte som golfinstruktør og -skribent. Vardon døde i 1937 i Hertfordshire i England.
I 1974 ble Vardon plukket ut som en blant de første til å innsettes i World Golf Hall of Fame. Noen av hans utmerkelser, inkludert premiene fra alle seirene i The Open, er utstilt i en egen hyllest til ham i Jersey Museum.


== Referanser ==
Polyfoni

Polyfoni (fra gresk «flerklang») er en betegnelse på en flerstemmig musikalsk satsteknikk, hvor enkeltstemmene er likeverdige. Polyfone musikkstykker er svært horisontale, og enkeltstemmene streber etter uavhengighet på en slik måte, at de på samme tid gjerne har forskjellige rytmer og melodiske motbevegelser.Polyfon musikk hadde sitt høydepunkt i renessansen og barokken, men er også gjenopplivet i samtidsmusikken blant annet av Bela Bartok og Fartein Valen. Fuge er en kjent musikalsk form som bygger på polyfoni.Innen elektronisk lydteknikk betyr polyfonisk at et instrument er i stand til å gi fra seg flere toner samtidig, i motsetning til monofonisk.


== Se også ==
Homofoni
Heterofoni


== Referanser ==
Monofoni

Se også: Mono (lydteknikk)Monofoni betyr innen musikk at den er sunget enstemt, det vil si musikk av enstemmig karakter. Før en gang på 800-tallet var monofon musikk det normale. Et kjent eksempel på monofoni er gregoriansk musikk.
Monofone musikkinstrumenter kan bare spille en tone av gangen, og kan derfor ikke spille akkorder. Eksempler på monofone instrumenter er de fleste messing- og treblåseinstrumenter, som trompet og klarinett.
Dette må ikke forveksles med monofoniske lydinnspillinger (mono) hvor musikk gjengis i én lydkanal i motsetning til stereo og surround hvor to eller flere lydkanaler benyttes; mono-innspillinger er fullt i stand til å gjengi polyfon musikk.


== Se også ==
Polyfoni
Homofoni
Heterofoni


== Referanser ==
Heterofoni

Heterofoni er innen musikken en type flerstemmighet, som man ofte finner i orientalsk musikk. Heterofoni er en mellomting mellom homofoni og improvisasjon, hvor en melodi blir utført av flere instrumenter samtidig, men på litt forskjellig måte, ved hjelp av ulike ornamenter, og ulike spontane melodiske og rytmiske innfall.


== Se også ==
Polyfoni
Homofoni
Monofoni
Patricia Neal

Patricia Neal (født 20. januar 1926 i Packard i Kentucky, død 8. august 2010 i Edgartown i Massachusetts) var en amerikansk skuespiller som vant en Oscar for rollen som Alma Brown i filmen Villstyringen Hud (Hud).
Neal debuterte på Broadway i 1946, og var med i sin første film i 1949. Hun skrev  selvbiografien As I am som ble utgitt i 1988. Neal ble rammet av slag i 1965, men kunne fortsette sitt arbeid med film fra 1968.
Neal var gift med forfatteren Roald Dahl fra 1953 til 1983. De fikk fem barn: Olivia Twenty, som døde av meslinger og inflamsjon i en alder av syv år, Chantal Sophia «Tessa», som har blitt forfatter, Theo Matthew, Ophelia Magdalena og Lucy Neal som er filmmanuskriptforfatter.


== Referanser ==


== Eksterne lenker ==
(en) Patricia Neal på Internet Movie Database 
(sv) Patricia Neal i Svensk Filmdatabas 
(da) Patricia Neal på Filmdatabasen 
(fr) Patricia Neal på Allociné 
(en) Patricia Neal på AllMovie 
(en) Patricia Neal hos Turner Classic Movies 
(en) Patricia Neal hos Rotten Tomatoes 
(en) Patricia Neal hos The Movie Database 
(en) Patricia Neal hos Internet Broadway Database 
(en) Patricia Neal på Internet Broadway Database
Artikkelen har ingen egenskaper for filmpersondatabaser i Wikidata
Condé Nast Building

Condé Nast Building er en moderne skyskraper i New York. Den ligger på Times Square i Manhattans Midtown-distrikt, og sto ferdig i 2000. Bygningen har 150 000 m² gulvareal og er 247 meter høy, noe som gjør den til den tolvte høyeste bygningen i New York.


== Referanser ==


== Eksterne lenker ==
Emporis
British-Irish Council

British-Irish Council (Det britisk-irske råd) er et organ som ble opprettet gjennom Belfastavtalen. Medlemmene inkluderer representanter for Det forente kongerike Storbritannia og Nord-Irland, kronbesittelsene og Irland. Rådets målsetning er å «fremme den harmoniske og gjensidig fordelaktige utviklingen av totaliteten av forbindelser mellom folkene på disse øyer». Deltagerne er:

Storbritannias regjering
Scottish Executive
National Assembly for Wales
Northern Ireland Executive
Irland
Guernsey
Jersey
Man


== Eksterne lenker ==
(en) Offisielt nettsted 
(en) British-Irish Council – kategori av bilder, video eller lyd på Commons 
(en) British-Irish Council – galleri av bilder, video eller lyd på Commons
Tilbury

Tilbury er en havneby ved nordbredden av Themsen i Essex i England. Den ligger ved et sted hvor elven snevres brått inn til omkring 740 meters bredde. Byen har en dypvannshavn som er en av de tre største havner i Storbritannia. Tidligere var fergen mellom Tilbury og Gravesend på den andre siden av elven en viktig krysningsmåte. I henhold til folketellingen i 2011 var det 12 450 innbyggere i byen.


== Historie ==
På grunn av byens strategiske betydning ble det anlagt flere fort der, som utgjorde en viktig del av forsvaret av London. Det eldste ble anlagt i 1539 av Henrik VIII. Senere plasserte dronning Elizabeth I sin hovedstyrke der, hvilket var en strategisk blunder; Den spanske armadas beste landgangsted var i Kent, og de engelske styrkene ville ikke ha klart å krysse elven i tide til å forhindre dem i å ta London dersom armadaen hadde nådd fram.
3,8 kilometer øst for Tilbury ligger 1800-tallsbefestningen Coalhouse Fort, som var av strategisk betydning under første verdenskrig og andre verdenskrig.


== Referanser ==


== Eksterne lenker ==
(en) Tilbury – kategori av bilder, video eller lyd på Commons 
Port of Tilbury
Tilbury hos Google Maps
Sophia Loren

Sophia Loren (født Sofia Costanza Brigida Villani Scicolone 20. september 1934 i Roma) er en italiensk skuespiller. 
Loren vant Oscar for beste kvinnelige hovedrolle for rollen som Cesiria i filmen To kvinner (1960). Hun har fått en stjerne på Hollywood Walk of Fame. I 1999 ble Loren kåret til tidenes 21. største kvinnelige filmlegende av Det amerikanske filminstituttet.I 2008 spilte Loren i musikalen Nine sammen med Oscar-vinnerne Daniel Day-Lewis, Marion Cotillard, Penélope Cruz, Judi Dench og Nicole Kidman med Oscar-nominerte Kate Hudson og Grammy Award-vinner Fergie i biroller. Filmen hadde premiere i november 2009.


== Filmografi (utvalg) ==
Anna (1951)
Kvinner til salgs (1952)
Piken fra elven (1954)
Napoletansk karusell (1954)
Hver dag er en festdag (1954)
Peccato che sia una canaglia (1954)
Galante eventyr (1955)
Skandale i Sorrento (1955)
Deilig å være kvinne (1956)
Skjønnheten fra Hydra (1957)
Mellom to menn (1959)
Det begynte i Napoli (1960)
To kvinner (1960)
El Cid (1961)
Lykke og krone (1962)
I går, i dag, og i morgen (1963)
Romerrikets fall (1964)
Ekteskap på italiensk (1964)
Operation Crossbow (1965)
Grevinnen fra Hong Kong (1965)
Kjærlighetsreisen (1974)
Alarm på Nord-Ekspressen (1976)
En spesiell dag (1977)
En kvinnes skjebne (1978)
Brass Target – Jakten på nazigullet (1978)
Den nakne sannheten (1994)
Grumpier old men (1995)
Nine (2009)
The Life Ahead (2020)
What Would Sophia Loren Do? (2021)


== Referanser ==


== Eksterne lenker ==

(en) Sophia Loren – kategori av bilder, video eller lyd på Commons 
(en) Sophia Loren – galleri av bilder, video eller lyd på Commons 
(en) Sophia Loren på Internet Movie Database 
(no) Sophia Loren hos Filmfront 
(sv) Sophia Loren i Svensk Filmdatabas 
(da) Sophia Loren på Filmdatabasen 
(da) Sophia Loren på Scope 
(fr) Sophia Loren på Allociné 
(en) Sophia Loren på AllMovie 
(en) Sophia Loren hos Turner Classic Movies 
(en) Sophia Loren hos Rotten Tomatoes 
(en) Sophia Loren hos TV Guide 
(en) Sophia Loren på Discogs 
(en) Sophia Loren på MusicBrainz 
(en) Sophia Loren på Songkick 
(en) Sophia Loren på Last.fm 
(en) Sophia Loren – Olympedia
James Saumarez

James Saumarez, 1. baron de Saumarez, (født 11. mars 1757, død 9. oktober 1836) var en admiral i den britiske flåten som ble berømt for sin seier i slaget ved Algeciras.
Han nedstammet fra en gammel slekt og var født i St. Peter Port på Guernsey. Mange av hans forfedre hadde utmerket seg i marinen, og han begynte selv som sjøkadett da han var 13 år gammel. For tapperhet under angrepet ved Charleston i Sør-Carolina i 1776 ombord i HMS Bristol ble han forfremmet til løytnant, og videre til kommandør under slaget ved Doggerbank 5. august 1781, da han ble såret.


== Referanser ==


== Eksterne lenker ==
(en) James Saumarez, 1st Baron de Saumarez – kategori av bilder, video eller lyd på Commons 
(en) James Saumarez hos Hansards parlamentsdebatter 
(en) James Saumarez hos The Peerage
Harwich

Harwich er en havneby i Essex i England og en av Haven-havnene (en gruppe på fem havneanlegg på Englands østkyst). Den ligger på Nordsjøkysten, med havet mot øst, i distriktet Tendring. De nærmeste byene er Felixstowe i nordøst, Ipswich i nordvest, Colchester i sørvest og Clacton-on-Sea i sør. Harwich, som ble grunnlagt på midten av 1100-tallet, er den nordligste av kystbyene i Essex. I henhold til folketellingen av 2011 bor det 17 684 innbyggere i byen.Posisjonen ved utløpene av elvene Stour og Orwell og det at Harwich er den eneste sikre havnen mellom Themsen og Humber betyr at den lenge har vært et viktig sted for sjøfarende, både sivile og militære. Byen ble sterkt befestet etter at den ble en marinebase i 1657, med festninger og kanonbatterier. I dag har derimot den britiske marine ikke lenger noen base i Harwich.
Harwich er i dag vokst sammenhengende med byen Dovercourt, og de to, sammen med Parkeston, er jevnlig referert kollektivt som Harwich, men formelt sett er de adskilte.

Blant kjente personer med tilknytning til Harwich finner man Samuel Pepys som var parlamentsmedlem for byen, og Christopher Jones som eide en fjerdedel av skipet «Mayflower»; Harwich var det kjente skipets hjemmehavn.
Det er regelmessige ferger fra Parkeston, som egentlig er en landsby rett utenfor Harwich, til Hoek van Holland i Nederland. Det er per 2006 planer om en ny containerhavn i Bathside Bay.
I tillegg til at Parkeston henger sammen med Harwich har byen også vokst sammen med Dovercourt, og man refererer ofte kollektivt til dem som Harwich.
Electric Palace Cinema er en av de eldste kinoer som er bygget spesielt for formålet. Det originale prosjektorrommet og den ornamentale fasaden er bevart.


== Referanser ==


== Litteratur ==
Pevsner, Nikolaus; Radcliffe, Enid (2002): The Buildings of England: Essex. Yale University Press. ISBN 0-300-09601-1.
Smith Stuart Reynolds (konsulenter); et al. (2006): Tendring District Council Conservation Area Review: Harwich Conservation Area (PDF). Tendring District Council.


== Eksterne lenker ==
Offisielt nettsted 
(en) Harwich – kategori av bilder, video eller lyd på Commons 
 Harwich hos Wikivoyage
Harwich Town Council
The Harwich Society
Harwich Lightships - Simplon
Harwich & Dovercourt Sailing Club
Harwich & Dovercourt Rugby Union Football Club
Harwich & Dovercourt Cricket Club Arkivert 16. juni 2021 hos Wayback Machine.
Harwich Runners
Harwich Haven Photos
Bloomberg Tower

Bloomberg Tower er en skyskraper i New York. Den ligger langs Lexington Avenue på Manhattans østside. Bloomberg Tower ble bygget mellom 2001 og 2005 og er 246 meter høy, noe som gjør den til den fjortende høyeste bygningen i New York.


== Se også ==
Liste over skyskrapere


== Eksterne lenker ==
Emporis
Simone Signoret

Simone Signoret (født Simone Henriette Charlotte Kaminker  25. mars 1921 i Wiesbaden i Tyskland, død 30. september 1985 i Autheuil-Authouillet i Frankrike) var en fransk skuespiller og forfatter. 


== Liv og virke ==


=== Bakgrunn ===
Signoret var født av franske foreldre og vokste opp i Paris. Hun var nødt til å droppe skolegangen for å jobbe og hjelpe sin mor og sine to brødre under den tyske okkupasjonen av Frankrike under andre verdenskrig, ettersom hennes jødiske far flyttet til Storbritannia for å slutte seg til Charles de Gaulles frie franske styrker.


=== Karriere ===
Signoret arbeidet som maskinskriver mens hun jobbet ekstra som statist i en rekke filmer. Fra 1946 begynte hun å få mer fremtredende roller og hun spesialiserte seg først på roller som prostituerte. Hun utviklet seg etter hvert til en fremragende skuespiller i intellektuelle roller. Senere ble hun en kjent internasjonal filmstjerne.
Signoret vant en Oscar for beste kvinnelige hovedrolle for rollen som Alice Aisgill i filmen Plass på toppen (1959).
Signoret var gift med regissøren Yves Allégret fra 1944 til 1949 og med skuespilleren og sangeren Yves Montand fra 1951 til 1985. Mot slutten av sin karriere trosset hun tidens skjønnhetsidealer og viste tydelig sin alder og tiltagende vekt. Hennes skuespillerkunst var fortsatt av høy klasse. I sine siste år måtte hun nesten oppgi karrieren på grunn av kreft. 
I 1976 ga hun ut selvbiografien Nostalgia Isn't What It Used to Be og hun har også utgitt en roman.
Signoret er gravlagt på Père Lachaise i Paris ved siden av sin andre ektemann, Yves Montand.


== Filmografi i utvalg ==


== Referanser ==


== Eksterne lenker ==
(en) Simone Signoret på Internet Movie Database 
(sv) Simone Signoret i Svensk Filmdatabas 
(da) Simone Signoret på Filmdatabasen 
(da) Simone Signoret på Scope 
(fr) Simone Signoret på Allociné 
(en) Simone Signoret på AllMovie 
(en) Simone Signoret hos Turner Classic Movies 
(en) Simone Signoret hos Rotten Tomatoes 
(en) Simone Signoret hos TV Guide 
(en) Simone Signoret hos The Movie Database 
Artikkelen har ingen egenskaper for filmpersondatabaser i Wikidata
Homofon

Se også homofoni.En homofon er hvert av to eller flere ord som uttales likt, men som skrives forskjellig.
En homofon er en form for homonym.
I noen dialektområder er det mulig å skille enkelte homofoner på tonelaget (gjerne og jernet) eller ved forskjellig uttale, hvor for eksempel kjære og tjære har distinkt forskjell på deler av nordvestlandet, hvor t-en i tjære er markant.
Noen homofoner er:

jul og hjul
vert, verdt, vært og hvert
har og hard
kjære og tjære
gjerne, hjerne
vinn og vind
Susan Hayward

Susan Hayward (født Edythe Marrenner 30. juni 1917, død 14. mars 1975) var en amerikansk skuespiller. Hun ble nominert til Oscar for beste kvinnelige hovedrolle totalt fem ganger, og vant prisen for rollen som den dødsdømte fangen Barbara Graham i filmen Jeg vil leve! (1958). Hayward har fått en stjerne på Hollywood Walk of Fame.


== Filmografi (utvalg) ==

1939 – Beau Geste

1942 – Urent farvann

1952 – Sneen på Kilimanjaro

1952 – Fast i salen

1954 – Gladiatorene

1958 – Jeg vil leve!


== Referanser ==


== Eksterne lenker ==
(en) Offisielt nettsted 
(en) Susan Hayward – kategori av bilder, video eller lyd på Commons 
(en) Susan Hayward – galleri av bilder, video eller lyd på Commons 
(en) Susan Hayward på Internet Movie Database 
(sv) Susan Hayward i Svensk Filmdatabas 
(da) Susan Hayward på Filmdatabasen 
(fr) Susan Hayward på Allociné 
(en) Susan Hayward på AllMovie 
(en) Susan Hayward hos Turner Classic Movies 
(en) Susan Hayward hos Rotten Tomatoes 
(en) Susan Hayward hos The Movie Database
Ustaoset

Ustaoset ligger i Hol kommune i Viken. Ustaoset stasjon på Bergensbanen ligger her. På stedet ligger også en hytteby med cirka 900 hytter, hotell og fjellstuer.
Navnet kommer av at stedet er oset der elven Usteåne renner ut fra Ustevatn.
Ustaoset er målgang i turrennet Skarverennet.
Groundskeeper Willie

Groundskeeper Willie er en figur fra tegnefilmserien The Simpsons. Han er vaktmester på Springfield Barneskole.  Han har jobbet i 20 år ved skolen, like lenge som rektor Seymour Skinner.. Dan Castellaneta gir stemme til Willie.
Willie arbeider som gartner og vaktmester ved Springfield Elementary School, og bor i en falleferdig, gammel hytte på skolens eiendom. Han kommer opprinnelig fra Skottland, og har et aggressivt temperament. Willie oppfører seg ofte uhøflig, både mot studenter og andre voksne. I en av Treehouse of Horror-episodene planla han hevn mot studentene ved Springfield Elementary, etter at han blitt brent til døde av foreldrene deres.
Willie påstår å komme fra forskjellige deler av Skottland, i løpet av TV-serien. Blant annet fra «North kilt-town», eller fra Kirkwall på Orknøyene, fra Glasgow, eller at han bodde i nærheten av Loch Ness. Det avsløres også at han har en fetter, Billy. I episoden The Father, the Son, and the Holy Guest Star fra den 16. sesongen, slipper Willie løs hundrevis av rotter i løpet av en middelalder-festival for å hevne seg. Men rektor Skinner legger umiddelbart skylden på Bart Simpson, som alltid har vært en notorisk bråkemaker, og utviser ham fra skolen.


== Eksterne lenker ==